am nächste morge simer scho öpe am 7i ufgwacht. es isch echt es mega cools gfühl wän ufhocksch und s'erste wo gsehsch ischs meer:) händ dän mal agfange euse zmorge parat z'mache. mir händ zerst wieder müsse es füür mache und bort. zum zmorge häts eier,speck u bort geh. isch also würkli super worde,eis vo mine beste zmorge;) die andere 5 sind dän scho früehner gange wil si ja chli weniger ziit gha händ als mir. mir händ mit ihne dän abgmacht wo mir eus am abig  träffet da mir no en persone usdusch händ müsse mache.die eint vo eusem auto hät ebe unbedingt am sunntig müsse dihei si damit si hät chöne zügle. während em zmorge ässe isch dän uf eimal so en typ cho u hät eus voll zämegschisse u gseit das wo mir da machet segi verbote und das grundstück ghöri irgend somene camp,er hät sogar mit dä polizei droht:S drum hämer dän gseit mir ässet da no schnäll färtig tüend ufrume und gönd dän.